ສຫລ ກ່າວວ່າ ມັນຂຶ້ນຢູ່ກັບ ອິຣ່ານ ທີ່ຈະພິສູດ ໃຫ້ໂລກເຊື່ອ ກ່ຽວກັບໂຄງການນີວເຄລຍ ຂອງຕົນ
ລັດຖະມົນຕີຕ່າງປະເທດ ສຫລ ກ່າວວ່າ ມີຄວາມຄືບໜ້າ ກ່ຽວກັບການເຈລະຈາ ເລື້ອງນີວເຄລຍຂອງອີຣ່ານ ແຕ່ກໍຍັງມີວຽກອີກຫລາຍຢູ່.
ທ່ານ John Kerry ລັດຖະມົນຕີການຕ່າງປະເທດສະຫະລັດ ກ່າວວ່າມັນຂຶ້ນຢູ່ກັບເຕຫະຣ່ານ ທີ່ຈະສະແດງໃຫ້ໂລກເຫັນ ແລະພິສູດໃຫ້ເຫັນວ່າ ຄຳບັນລະຍາຍຂອງອິຣ່ານ ທີ່ວ່າໂຄງ ການນີວເຄລຍຂອງຕົນມີເປົ້າໝາຍທາງດ້ານສັນຕິນັ້ນ ແມ່ນ ເປັນເຊັ່ນນັ້ນແທ້ ໃນການກ່າວຖ້ອຍຖະແຫຼງ ຢູ່ຄຽງຂ້າງ ທ່ານ Laurent Fabiusລັດຖະມົນຕີຕ່າງປະເທດຝຣັ່ງ ທີ່ນະຄອນຫຼວງປາຣີ ໃນວັນເສົາວານນີ້ ທ່ານ Kerry ກ່າວວ່າ ໄດ້ບັນລຸຄວາມຄືບໜ້າໃນການເຈລະຈາກັນ ລະຫວ່າງອິຣ່ານ ແລະພວກມະຫາອຳນາດຂອງໂລກ ແຕ່ຍັງມີວຽກ ທີ່ຈະຕ້ອງໄດ້ເຮັດຕື່ມອີກຢູ່ ທ່ານ John Kerry ກ່າວວ່າ ລັດຖະມົນຕີຕ່າງປະເທດຝຣັ່ງ ກໍເຫັນດີນຳຄວາມເຫັນຂອງທ່ານ Kerry ທີ່ວ່າຍັງມີວຽກຕື່ມອີກທີ່ຈະຕ້ອງໄດ້ເຮັດໃນເດືອນນີ້ ກ່ຽວກັບ ຂໍ້ຕົກລົງສຳຫລັບໃຊ້ເປັນໂຄງຮ່າງນັ້ນ ກຸ່ມຫ້າປະເທດບວກນຶ່ງ ທີ່ທຳການເຈລະຈາກັບອິຣ່ານ ຫວັງວ່າຈະສາມາດບັນລຸຂໍ້ຕົກລົງໂຄງຮ່າງ ຂອງຂໍ້ຕົກລົງໂດຍເຕັມທີ່ຈະເຊັນກັນໃນຂັ້ນຕໍ່ໄປ ພາຍໃນທ້າຍເດືອນນີ້ ແລະມີກຳນົດເວລາເສັ້ນຕາຍ ຄືວັນທີ 30 ເດືອນມິຖຸນາປີນີ້ ສຳຫລັບໃຫ້ບັນລຸຂໍ້ຕົກລົງຂັ້ນສຸດທ້າຍ ທີ່ເປັນທີ່ຮັບເອົາໄດ້ ແກ່ທັງສອງຝ່າຍນັ້ນ JohnKerry - U S Secretary of State)) ###